स्वास्थ्य विभाग एवं आईपास द्वारा संयुक्त रूप से सुरक्षित गर्भ समापन (एमटीपी) विषय पर 12 दिवसीय प्रशिक्षण का आयोजन भोपाल के जयप्रकाश अस्पताल में किया जा रहा है। नौ चरणों में होने वाले प्रशिक्षण का प्रथम चरण 27 अगस्त से शुरू होगा। प्रत्येक चरण में जिला अस्पताल से एक चिकित्सक, एक नर्स तथा एक सामुदायिक स्वास्थ्य केन्द्र से एक चिकित्सक एवं नर्स को शामिल किया जाएगा, जिसमें चिकित्सक का प्रशिक्षण 12 दिनों एवं नर्सो का प्रशिक्षण चार दिनों का होगा।